Diari Oficial de la Generalitat Valenciana


Sumari del DOGV 8580, del 28-06-2019 (2019/6410)

RESOLUCIÓ de 17 de juny de 2019, de la Direcció General de Centres i Personal Docent, de la convocatòria d'ajudes econòmiques per a subvencionar els serveis complementaris de transport i menjador de l'alumnat dels centres d'educació especial de titularitat privada concertats i de titularitat de corporacions locals conveniats, per a l'exercici econòmic 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8580

Data del DOGV
:   28-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6410


Data del document
:   17-06-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 17 de juny de 2019, de la Direcció General de Centres i Personal Docent, de la convocatòria d'ajudes econòmiques per a subvencionar els serveis complementaris de transport i menjador de l'alumnat dels centres d'educació especial de titularitat privada concertats i de titularitat de corporacions locals conveniats, per a l'exercici econòmic 2019. [2019/6410]  
  
L'Ordre 52/2016, de 16 de setembre, de la Conselleria d'Educació, Investigació, Cultura i Esport, estableix les bases reguladores de les ajudes econòmiques per a subvencionar els serveis complementaris de transport i menjador de l'alumnat dels centres específics d'educació especial de titularitat privada concertats i de titularitat de corporacions locals convinguts (DOGV 7877, 20.09.2016).  
Per Resolució de 26 de març de 2019, de la Conselleria d'Educació, Investigació, Cultura i Esport, per la qual es convoquen ajudes econòmiques per a subvencionar els serveis complementaris de transport i menjador de l'alumnat dels centres específics d'educació especial de titularitat privada concertats i de titularitat de corporacions locals convinguts, per a l'exercici 2019 (DOGV 8519, 01.04.2019).  
  
Una vegada examinades les sol·licituds d'ajudes presentades pels centres, així com la documentació que s'indica com a preceptiva en els punts quart i cinqué de l'esmentada resolució.  
Vista la proposta de concessió de les subvencions emesa per l'òrgan instructor del procediment.  
Vist l'expedient i l'informe de la comissió avaluadora en compliment del que preceptua l'article 13 de l'esmentada ordre de bases.  
  
D'acord amb el que preveuen l'apartat sisé de la Resolució de 26 de març de 2019, així com la disposició final tercera de l'Ordre 52/2016, de 16 de setembre, de la Conselleria d'Educació, Investigació, Cultura i Esport, resolc:  
  
Primer  
Aprovar la concessió de les ajudes econòmiques que figuren en l'annex I, per a subvencionar els serveis complementaris de transport i menjador de l'alumnat dels centres específics d'educació especial de titularitat privada concertats i de titularitat de corporacions locals convinguts, per a l'exercici 2019, per un import total d'1.971.000,00 euros.  
  
  
Segon  
Els centres beneficiaris que consten en l'annex I han de justificar la subvenció, segons el que preveu l'article 16 de l'Ordre 52/2016 i l'apartat nové de la resolució de convocatòria, d'acord amb els models i les instruccions que estaran a disposició dels interessats en la pàgina web de la Conselleria d'Educació, Cultura i Esport   
  
http://www.ceice.gva.es/ocd/areacd/val/abc/subvenciones.asp.  
Els terminis per a presentar la documentació acreditativa de la despesa són:  
a) Despeses realitzades de gener a agost de 2019: abans del 30 de setembre.  
b) Despeses realitzades a partir de desembre de 2019: fins a l'11 de desembre de 2019.  
La falta de presentació de la justificació de les despeses en el termini fixat provocarà la pèrdua de la subvenció en compliment del que disposa l'article 17 de l'Ordre 52/2016, de 16 de setembre.  
  
Tercer  
El pagament de les ajudes es fa d'acord amb el que estableix l'article 16 de l'Ordre 52/2016, de 16 de setembre, a càrrec de la dotació pressupostària de la línia de subvenció S1572.000, capítol IV, de la secció, servei, centre gestor i programa 22.13.85.178.94, Ensenyament primari, prevista en la Llei 28/2018, de 28 de desembre, de pressupostos de la Generalitat per a l'exercici 2019, per un import global màxim d'1.971.000,00 euros, destinat a la concessió de les ajudes convocades per la resolució de convocatòria.  
  
D'acord amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar, de manera potestativa, recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació, Cultura i Esport en el termini d'un mes a comptar de l'endemà de la notificació a l'interessat.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 17 de juny de 2019.- El director general de Centres i Personal Docent: José Joaquín Carrión Candel.